Стипендије за докторске студије на Универзитету Хертфордшир

*Стипендије су доступне у оквиру пројекта Моделирање неуспеха у композитним материјалима коришћењем симулационог софтвера нове генерације. Пријаве су отворене до 12. јануара 2020. године.*

Отворене су пријаве за стипендије за докторске студије у трајању од 3 године на Универзитету Хертфордшир, Хатфилд, УК.

Стипендије су намењене за истраживање у оквиру Истраживачке групе за материјале и структуре Факултета за инжењерство и компјутерске науке Универзитета Хертфордшир и доступне су од марта 2020. године.

За овај програм могу аплицирати кандидати са завршеним основним студијама, са просеком изнад 60%, у области машинског/аеронаутичког инжењерства, физике, математике или релевантне сродне дисциплине. Пожељно је да кандидати имају завршене мастер студије или еквивалентно искуство у индустрији. Од кандидата се очекује добро разумевање механике и нумеричког моделирања и потенцијал за развијање аналитичких и програмских вештина.

Стипендије су доступне међународним и УК/ЕУ кандидатима; вредност стипендије је око 15 000 фунти у 2019/20. години и наредне две године, заједно са плаћањем накнада.

Пријавни формулар можете преузети [овде](http://www.herts.ac.uk/__data/assets/pdf_file/0010/31105/uh-application-form.pdf). Приликом пријаве потребно је поднети предлог истраживања. Попуњену пријаву послати имејлом на адресу: [doctoralcollegeadmissions@herts.ac.uk](mailto:doctoralcollegeadmissions@herts.ac.uk)

**Рок за пријаву: 12. јануар 2020. године**

Више информација о овом позиву можете наћи [овде](https://www.jobs.ac.uk/job/BXJ732/phd-studentship-modelling-failure-in-composite-materials-using-next-generation-simulation-software).